จ.ประจวบคีรีขันธ์ เตรียมพร้อมสถานที่จัดมรหรสพสมโภชเนื่องในโอกาสมหามงคลพระราชพิธีบรมราชาภิเษก วันที่ 22 - 24 พฤษภาคมนี้
จังหวัดประจวบคีรีขันธ์ เตรียมพร้อมสถานที่จัดมรหรสพสมโภชเนื่องในโอกาสมหามงคลพระราชพิธีบรมราชาภิเษก วันที่ 22 - 24 พฤษภาคมนี้            นางกฤษณา แผ่แสงจันทร์ วัฒนธรรมจังหวัดประจวบคีรีขันธ์ เปิดเผยว่า จังหวัดประจวบคีรีขันธ์ ได้กำหนดจัดมรหรสพสมโภชเนื่องในโอกาสมหามงคลพระราชพิธีบรมราชาภิเษก ที่ซุ้มเฉลิมพระเกียรติพระราชพิธีบรมราชาภิเษก ลานพิธีเอนกประสงค์หน้าศาลากลางจังหวัดหลังเก่า ในวันที่ 22 - 24 พฤษภาคมนี้ โดยขณะนี้ได้เตรียมความพร้อมสถานที่จัดแสดงนิทรรศการเทิดพระเกียรติ พระบาทสมเด็จพระเจ้าอยู่หัว และนิทรรศการของส่วนราชการต่างๆ พร้อมประสานเครือข่ายวัฒนธรรม สถานศึกษา นำการแสดงทางศิลปวัฒนธรรมจากทุกอำเภอมาร่วมจัดแสดงตลอดทั้ง 3 วันของการจัดงาน อาทิ การรำถวายพระพร การแสดงโขน รำมโนราห์ การแสดงประกอบเพลงของวงโยธวาทิต การบรรเลงมหกรรมดนตรีไทย หนังตะลุง ละครชาตรี การแสดงกลองยาว จึงขอเชิญชวนประชาชนร่วมแสดงความจงรักภักดีสวมใส่ชุดสุภาพโทนสีเหลืองเข้าร่วมกิจกรรม โดยการแสดงจะเริ่มในช่วงเวลา 18.30 น.– 21.30 น. ของทุกวัน